En 25-årig mand blev slået og sparket i ansigtet på gaden i Hadsund nytårsnat. Overfaldet skete nytårsnat klokken 3, men blev først anmeldt til politiet torsdag. Vicepolitiinspektør Jørgen Villadsen, Nordjyllands Politi i Hobro, oplyser over for nordjyske.dk, at man har oplysninger, der måske kan føre frem til gerningsmændene. Den 25-årige mand fra Hadsund var nytårsnat på vej til værtshuset Downstairs, Torvet 8 i Hadsund, da han på gaden blev overfaldet af en flok unge mænd.

Opsummering:
Nytårs-overfald først anmeldt torsdag